จุฑาธิป สุดฮอต เหมา 5 รางวัล ปิดฉากทัวร์ออฟไทยแลนด์ 2018
เจ้าบีช จุฑาธิป มณีพันธุ์ เหรียญทองซีเกมส์ ครั้งที่ 29 แรงไม่หยุดเหมาวันเดียว 5 รางวัล ทั้งแชมป์สเตจสุดท้าย, แชมป์อาเซียนประจำวัน, แชมป์เจ้าความเร็ว 2 จุด และคว้าแชมป์ประจำวัน ปิดฉากจักรยานทางไกล ทัวร์ออฟไทยแลนด์ 2018,การแข่งขันจักรยานทางไกลนานาชาติ ทัวร์ ออฟ ไทยแลนด์ 2018 ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี ที่ จ.ขอนแก่น ซึ่งมีทีมจากชาติต่างๆเข้าร่วมแข่งขัน 15 ทีม,หลังการแข่งขันผ่านไป 2 วัน เจ้าบีช จุฑาธิป ต้องเสียเสื้อเขียวผู้นำคะแนนให้กับ นินา จากทีมไฮเทค โปรดักส์ (นอร์เวย์) โดยจุฑาธิปทำแต้มตามหลังอยู่ 3 คะแนน เกมในสเตจสุดท้าย เจ้าบีช หวังจะเอาเสื้อเขียวกลับคืนมาเพราะเป็นรางวัลรวมเพียงรางวัลเดียวที่ทัพนักปั่นไทยมีลุ้นในปีนี้ สำหรับการแข่งขันสเตจที่ 3 ( 10 เม.ย.) ระยะทาง 117.45 กม. สตาร์ตบริเวณบึงแก่นนคร ท่าพระ-ผ่านโรงพยาบาล สิรินธร-มหาวิทยาลัยรามคำแหง สาขาขอนแก่น- อ.โกสุมพิสัย (จังหวัดมหาสารคาม)-ท่าพระ-สนามกีฬาจังหวัดขอนแก่น-เข้าเส้นชัยที่บริเวณบึงแก่นนคร บริเวณป้ายสวนสาธารณะขอนแก่น 200 ปี เปิดเกมขึ้นมานักปั่นยังไม่ทำความเร็วกันมากนักจนเข้าสู่โกสุมพิสัย เส้นทางเป็นทางแคบและโค้ง แต่กลุ่มกลับตั้งความเร็วเพื่อเตรียมสปรินต์เก็บคะแนนที่จุดเจ้าความเร็ว,ปรากฏว่า เจ้าบีช ขึ้นสปรินต์คว้าแชมป์เจ้าความเร็วมาครองได้ทั้ง 2 จุด เก็บแต้มเพิ่มเป็น 10 คะแนน ขยับขึ้นนำนินาที่เก็บสปรินต์ในสเตจนี้ไม่ได้เลย แต่ต้องวัดแชมป์กันหน้าเส้นชัย และก่อนเข้าสู่ 10 กม.สุดท้าย เกิดอุบัติเหตุเกี่ยวกันล้มพาเอานักปั่นไทยเจ็บไปหลายคน แต่เกมยังคงดำเนินต่อ จนเข้าสู่ 2 กม. สุดท้าย เจ้าบีช พาตัวเองขึ้นมากลุ่มหน้า ซึ่งระหว่างที่ขึ้นมานั้นมีงัดกับเหวียน ธิ ทัน เล็กน้อย ก่อนจะเบียดมากับ สาวยุ่น ยูมิ คาจิฮารา จนมาถึง 150 เมตรสุดท้าย จุฑาธิป สวนกลับขึ้นมาสปรินต์เข้าเส้นชัยคว้าแชมป์สเตจสุดท้ายมาครองด้วยเวลา 2.42.17 ชม. พร้อมด้วย แชมป์อาเซียนประจำวัน และผลจากการคว้าแชมป์เจ้าความเร็ว 2 จุด และคว้าแชมป์ประจำวัน ส่งผลให้จุฑาธิปสามารถเอาเสื้อเขียวกลับคืนมาสำเร็จ โดยทำแต้มรวมสูงสุด 3 สเตจ 57 คะแนน.
เจ้าบีช จุฑาธิป มณีพันธุ์ เหรียญทองซีเกมส์ ครั้งที่ 29 แรงไม่หยุดเหมาวันเดียว 5 รางวัล ปิดฉากจักรยานทางไกล ทัวร์ออฟไทยแลนด์ 2018
จักรยานทางไกลนานาชาติ,ทัวร์ ออฟ ไทยแลนด์ 2018,ขอนแก่น,จุฑาธิป มณีพันธุ์